stanford-oval/wikipedia huggingface dataset:
Luba Goy
Aiheesta muualla

Luba Goy Internet Movie Databasessa. (englanniksi)
Lucky (Britney Spearsin kappale)

| ”Lucky” Britney Spears |
| --- | --- | --- |

Singlen tiedot
 Albumilta: Oops!… I Did It Again
 Äänitetty : marraskuussa 1999
 Julkaistu: 14. elokuuta 2000
 Tyylilaji: pop, purukumipop, teinipop
 Kesto: 03.24
 Levy-yhtiö: Jive Records
Britney Spearsin muut singlet
| ”Oops!… I Did It Again” 2000 | ”Lucky” 2000 | ”Stronger” 2000 |
Lucky on yhdysvaltalaisen laulajan Britney Spearsin kappale, joka julkaistiin 14. elokuuta 2000 Spearsin toisen studioalbumin Oops!… I Did It Again toisena singlenä. Kappaleen on tuottanut Max Martin ja Rami Yacoub.
Listasijoitukset

| Lista (2000) | Sija  |
| --- | --- |
Belgian lista: 9
Kanadan lista: 50
Suomen virallinen lista: 15
Saksan lista: 1
Italian lista: 8
Espanjan lista: 5
Billboard Hot 100: 23
Britannian lista: 5
Luis Urbanč

Luis Urbanč (s. 25. heinäkuuta 1958 Buenos Aires) on argentiinalainen roomalaiskatolinen piispa. Hänet vihittiin papiksi Tucumánin arkkihiippakuntaan 30. toukokuuta 1982 ja nimitettiin Catamarcan hiippakunnan koadjuuttoripiispaksi 14. marraskuuta 2006. Piispaksi vihkiminen seurasi 10. maaliskuuta 2007. Pääkonsekraattorina toimi Luis Héctor Villalba, jota avustivat Mario Antonio Cargnello ja Elmer Osmar Ramón Miani.
27. joulukuuta 2007 Urbančista tuli Catamarcan piispa.
Lower Township

| Lower Township |
| --- | --- |

Valtio:  Yhdysvallat
Osavaltio:   New Jersey
Piirikunta:  Cape May
Pinta-ala:  
 – Kokonaispinta-ala:  80 km²
 – Josta vettä:  10 km² 
Väkiluku (2020):  22 057
 – Väestötiheys:  270 as./km²
 
 https://townshipoflower.org 
Infobox OKVirheellinen NIMI-arvo: 
Lower Township on kunta (township) New Jerseyn osavaltiossa, Yhdysvalloissa. Kunta sijaitsee Cape Mayn piirikunnan eteläkärjessä. Sen väkiluku oli 22 057 vuonna 2020, ja se oli Cape Mayn piirikunnan suurin kunta.
Väestö

Vuonna 2020 Lower Townshipin 22 057 asukkaasta valkoisia oli 94,4 %, mustia 1,5 % ja aasialaisia 0,9 %. Vuonna 2019 8,2 % asukkaista puhui kotonaan jotain muuta kieltä kuin englantia ja 5,7 % asukkaista oli syntynyt ulkomailla.
Kuvia kunnasta

Sunset Beach.
Cape Mayn majakka.
Cape Mayn kanaali.
Aiheesta muualla

Kuvia tai muita tiedostoja aiheesta Lower Township Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Luis Vallejos Santoni

Luis Vallejos Santoni (31. tammikuuta 1917 Callao – 8. kesäkuuta 1982) oli perulainen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Callaon hiippakunnan johtoon 20. syyskuuta 1971. Piispaksi konsekroinnin suoritti 21. marraskuuta Juan Landázuri Ricketts, jota avustivat Eduardo Picher Peña ja Lorenzo León Alvarado.
Vallejos Santoni sai 14. tammikuuta 1975 nimityksen Cuzcon arkkipiispaksi, jonka virkaan hänet asetettiin saman vuoden maaliskuussa. Vallejos Santoni kuoli 65-vuotiaana virassa.
Julie Benz

| Julie Benz |
| --- | --- |
 Julie Benz vuonna 2012.
Henkilötiedot
Koko nimi:  Julie M. Benz
Syntynyt: 1. toukokuuta 1972 (ikä 52)  Pittsburgh, Pennsylvania
Näyttelijä
Aktiivisena:  1990–
Merkittävät roolit:  Darla (Angel) Rita Bennett (Dexter)
Palkinnot
 Satellite Award (2006) 
Aiheesta muualla
IMDb 
Elonet
Julie M. Benz (s. 1. toukokuuta 1972 Pittsburgh, Pennsylvania) on yhdysvaltalainen näyttelijä ja entinen taitoluistelija. Hänet tunnetaan parhaiten televisiosarjoista Buffy, vampyyrintappaja ja Angel sekä vuoden 2008 elokuvasta Rambo. Roolistaan televisiosarjassa Dexter Benz on palkittu Satellite Awardilla.
Nuoruus

Benz syntyi Yhdysvaltojen Pennsylvanian osavaltion Pittsburghissä 1. toukokuuta vuonna 1972. Benzin ollessa pieni hänen perheensä muutti Pennsylvanian Murrysvilleen, ja siellä hän kasvoi. Valmistuttuaan lukiosta hän pääsi opiskelemaan draamaa New Yorkin yliopistoon. Alun perin Benzistä piti äitinsä, vanhemman veljensä ja sisarensa tavoin tulla taitoluistelija, ja hän osallistuikin Yhdysvaltojen vuoden 1988 Junior Ice Skating Championship -kilpailuun parinsa David Schillingin kanssa. He sijoittuivat 13. sijalle. Benz joutui kuitenkin lopettamaan uransa loukkaantumisensa seurauksena. Benz valittiin aikoinaan Amerikan kahdentoista parhaan taitoluistelijan joukkoon.
Ura näyttelijänä > Alku

Loukkaantumisensa jälkeen Benz päätti koettaa taitojaan näyttelemisen saralla, ja vuotta myöhemmin hän alkoi näytellä paikallisteatterin näytelmissä. Benzin ensimmäinen rooli valkokankaalla oli pieni rooli kauhuelokuvassa Pahan silmät (1990), jossa hän näytteli kohtauksen Harvey Keitelin kanssa. Valmistuttuaan yliopistosta Benz muutti Los Angelesiin. Hän sai pieniä rooleja elokuvista ja tv-sarjoista: hän muun muassa vieraili Pulmusissa.
Ura näyttelijänä > Buffy & Angel

Vuonna 1997 Benz haki Buffy Summersin roolia televisiosarjasta Buffy, vampyyrintappaja. Rooli meni lopulta Sarah Michelle Gellarille, mutta tuottajat pitivät Benzistä ja tarjosivat hänelle pientä roolia vampyyri Darlana. Hän otti roolin vastaan ja sai kunnian lausua sarjan aivan ensimmäisen repliikin Buffyn pilottijaksossa Ystäviä ja paholaisia (1997). Darlasta piti alun perin tulla vain kertakäyttöhahmo, mutta roolia pidennettiin muutaman jakson pituiseksi. Lopulta Darla tapettiin jaksossa Tuhon enkeli, mutta häntä ja Benziä tuotiin takaisin sarjaan takautumien kautta. Benz jatkoi Darlan näyttelemistä myös Buffyn sisarsarjassa Angel. Buffy päättyi vuonna 2003 ja Angel vuotta myöhemmin.
Ura näyttelijänä > Muuta

Vaikka Benz on yhä tunnetuin työstään Darlana, on hän esiintynyt myös monissa muissa tv-sarjoissa ja elokuvissa. Hän on muun muassa vieraillut televisiosarjoissa CSI: Miami ja Supernatural sekä näytellyt elokuvissa Darkdrive (1996), Jawbreaker - makea kuolema (1999), Rambo (2008) ja Saw V (2009). Vuosina 2006–2009 Benz on näytteli Rita Bennettiä televisiosarjassa Dexter. Hänet on palkittu roolistaan Satellite Awardilla. Hän on ollut ääninäyttelijänä  Halo 2 -konsolipelissä. Benz näytteli myös Täydellisten naisten kuudennella tuotantokaudella.
Yksityiselämä

Benz oli naimisissa näyttelijä John Kassirin kanssa vuosina 1998–2007.
Aiheesta muualla

Wikimedia Commonsissa on kuvia tai muita tiedostoja aiheesta .
Julie Benz Internet Movie Databasessa. (englanniksi)
Jukka Vieno

Jukka Vieno luki runojaan Runokavalkadissa Mediatorilla Aleksis Kiven ja Suomalaisen kirjallisuuden päivänä 2010.
Jukka Sakari Vieno (s. 4. huhtikuuta 1957 Ilmajoki) on suomalainen käsikirjoittaja, näytelmäkirjailija ja runoilija.
Ura

Vieno on valmistunut teatteritaiteen maisteriksi Teatterikorkeakoulun dramaturgian linjalta. Hän on kirjoittanut muun muassa näytelmät Se ainoa oikea (1992), Armas Härmä ja jumalten liha (1993) sekä tanssinäytelmän Drive or Die (1994) yhdessä Kari Heiskasen kanssa. Vieno on myös käsikirjoittanut JP Siilin kohua herättäneen elokuvan Hymypoika (2003) ja Juha Rosman tulevaisuuden Suomeen sijoittuvan tieteiselokuvan Huomenna (1986).
Television puolella Vieno on kirjoittanut muun muassa neliosaisen vakoilusarjan Tuntemattomalle jumalalle (1993), jonka ohjasi Hannu Kahakorpi ja jonka pääosaa esitti Esko Salminen kaksoisroolissa. Sarja sijoittui toisen maailmansodan jälkeiseen Helsinkiin. Vieno toimi myös käsikirjoittajana sketsisarjassa Mutapainin ystävät (1985). Hänen kynästään on lähtöisin muun muassa monet elokuvan lauluista. Vienon viimeisin työ on käsikirjoitus Tapio Piiraisen ohjaamaan televisioelokuvaan Bodomin legenda (2006). Hän laati käsikirjoituksen yhdessä ohjaajan kanssa.
Vieno toimi käsikirjoituksen professorina Aalto-yliopiston taiteiden ja suunnittelun korkeakoulun elokuva -ja lasvastustaiteen osastolla vuosina 2003-2013. Hänen jälkeensä virkaan valittiin Iiro Küttner. Hoitaessaan laitoksen dekaanin virkaa vuonna 2007 Vieno kannatti Taideteollisen korkeakoulun siirtämistä osaksi Aalto-yliopistoa. Tämä aiheutti paljon vastustusta niin opiskelijoissa kuin opettajissakin.
Eino Leinon palkinnon Vieno sai vuonna 1978 esikoisrunokokoelmastaan Valkoisen liljan maa. 28 vuoden julkaisutauon jälkeen Vienolta ilmestyi vuonna 2010 laaja runoteos Stockan kulma.
Arvioita

Tuntemattomalle jumalalle: Helsingin Sanomien kriitikko Jukka Kajava piti sarjaa hienona esimerkkinä aikansa kotimaisesta tv-draamasta: "Jukka Vienon kirjoittama ja Hannu Kahakorven ohjaama tv-sarja Tuntemattomalle jumalalle on suuri, salaperäinen ja kiehtova seikkailu monitasoiseen arvoituksellisuuteen, seikkailu, jolla kuitenkin on jalat maassa. Toisaalta Tuntemattomalle jumalalle on mitä aktiivisinta ja vauhdikkainta seikkailuviihdettä, toisaalta tavallista syvemmälle pyrkivä tutkielma ihmisen pimeistä puolista."
Hymypoika: Film-o-holic-sivuston Juha Rosenqvist antoi elokuvalle kolme tähteä, mutta moitti elokuvaa eksploitaatioksi, joka "hyödyntää kursailematta pornon julkista ekspansiota".. City-lehden Harri Närhi päätyi vain kahteen tähteen: "Jos latteadraamainen, vaan panopaljo Levottomat oli viihdettä makuusi, tömähtänee myös tämä tatti vetoisaan masuusi. Itse asiassa varmaan vielä isommalla jysäyksellä, sillä draamapinta on nyt silkkaa persliukua, ja ilman vaatteita heilutaan siellä täällä ynnä tämän tästä. Lisäksi dialogin tasolta on karsittu kaikki äly ja psykologiasta vähäkin oivaltavuus siihen mittaan, ettei yläpään puhelin juurikaan soi, kun näitä nakuja nakitat. Ja toisessakin päässä tuuttaa varattua.".
Bodomin legenda: Iltalehdessä elokuva sai kiitosta omalaatuisuudestaan: "Rohkeasti erilainen ja omaperäinen elokuva, joka onnistuu yllättävän sujuvasti vaikeassa tehtävässä ja sekoittaa Hollywoodin klassista film noir -perinteistä ja suomalaisesta huumorista luontevan kokonaisuuden.".
Teokset > Runokokoelmat

Valkoisen liljan maa. Porvoo: WSOY 1977.
Riippuvat puutarhat. Porvoo: WSOY 1979.
Troijan porteilla. Porvoo: WSOY 1982.
Stockan kulma. Helsinki: WSOY 2010.
Ruttopuiston rakastavaiset. Helsinki: WSOY 2017.
Teokset > Näytelmät

Tähdet Saharan yllä 1924, 1982
Komeetta, 1985
Ilmiantaja, 1986
Kunnian miehet, 1988
Se ainoa oikea, 1989
Made in Italy, 1992
Armas Härmä ja jumalten liha, 1993
Drive or Die! 1994
Teokset > Elokuvakäsikirjoitukset

Huomenna (1986)
Hymypoika (2003)
Teokset > TV-elokuvat

Ostettu sulhanen (1985)
Siisti homma (1990)
Hyväntekijä (1990)
Bodomin legenda (2006)
Teokset > TV-sarjat

Mutapainin ystävät (1985)
Kenen kaapissa seisot (1986)
Tuntemattomalle jumalalle (1993)
Varokaa putoavia esineitä (1994)
Milkshake (1994)
Teokset > Lyhytelokuvat

Miten enkelit lentää? (1996)
Dostojevskia lukiessa (1997)
Aiheesta muualla

Jukka Vieno Elonetissä.
Jukka Vieno Internet Movie Databasessa. (englanniksi)
Life of Agony

Yhtyeen basisti Alan Robert.
Life of Agony on yhdysvaltalainen, New Yorkissa vuonna 1989 perustettu metalliyhtye.
Jäsenet

Mina Caputo – laulu
Alan Robert – basso
Joey Z – kitara
Sal Abruscato – rummut
Julkaisut > Albumit

River Runs Red (1993)
Ugly (1995)
Soul Searching Sun (1997)
Broken Valley (2005)
A Place Where There's No More Pain (2017)
The Sound of Scars (2019)
Julkaisut > Kokoelmat

1989–1999 (1999)
The Best of Life of Agony (2003)
The Complete Roadrunner Collection 1993–2000 (2013)
Julkaisut > Livealbumit

Unplugged at the Lowlands Festival '97 (2000)
River Runs Again: Live 2003 (2003)
20 Years Strong: River Runs Red, Live in Brussels (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Life of Agonyn virallinen sivusto (englanniksi)
Life of Agony Myspacessa (englanniksi)
Luis Vallenilla

| Henkilötiedot |
| --- | --- | --- | --- |
Koko nimi: Luis José Vallenilla Pacheco
Syntymäaika: 13. maaliskuuta 1974 (ikä 50)
Syntymäpaikka: Caracas, Venezuela
Pelipaikka: puolustaja
Pituus: 182 cm
Maajoukkue
| 1996–2007 | Venezuela | 77 | (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 31. maaliskuuta 2020.
Luis José Vallenilla Pacheco (s. 13. maaliskuuta 1974 Caracas) on venezuelalainen jalkapalloilija, joka oli pelipaikaltaan puolustaja. Hän pelasi seuratasolla kotimaansa lisäksi Argentiinassa, Ecuadorissa ja Kyproksella. Hän pelasi Venezuelan maajoukkueessa 77 maaottelua ja teki niissä yhden maalin.
Vallenilla pelasi ensimmäisen maaottelunsa maaliskuussa 1996 Guatemalaa vastaan. Hän kuului Venezuelan joukkueeseen vuosien 1997, 2001, 2004 ja 2007 Copa Américassa mutta viimeisimmässä hän ei päässyt kentälle.
Luhalahden kirkko

| Luhalahden kirkko |
| --- | --- |
 Luhalahden kirkko
Sijainti:  Luhalahti, Ikaalinen
Koordinaatit:  61°46′38.1″N, 023°15′14.5″E
Seurakunta:  Ikaalisten seurakunta
Rakentamisvuosi:  1934
Suunnittelija:  Bertel Strömmer
Materiaali:  tiili
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Luhalahden kirkko Ikaalisissa valmistui vuonna 1934. Sen rakennutti vuonna 1919 perustettu Luhalahden Rukoushuoneyhdistys ikaalilaissyntyisen arkkitehti Bertel Strömmerin piirustusten pohjalta.  Kirkkoa on peruskorjattu ainakin vuonna 1969.
Kirkko on rakennettu valkoiseksi rapatusta tiilestä ja se on ratkaisultaan suorakaiteen muotoinen pitkäkirkko, joka pääsisäänkäynti on etelän puoleisella pitkällä sivulla. Rakennuksen julkisivulle ovat leimallisia porraspäädyt, joita suosittiin erityisesti 1930-luvun alkuvuosina. Yksilaivaisen kirkkosalin runkohuoneen sisäkate on punen tasakate.
Kirkkossa on 6-äänikertaiset ja yksisormioiset mekaaniset urut, jotka on rakentanut Kangasalan Urkutehdas vuonna 1969.
Kirkon alttaritaulu Jeesus Hyvä Paimen on vuodelta 1959 ja sen on maalannut Ilmari Heinonen.
Kirkossa ei ole kellotapulia, mutta kuitenkin kirkonkello, jota soitetaan vanhaan tapaan. [lähde? ]
Aiheesta muualla

Kuvia tai muita tiedostoja aiheesta Luhalahden kirkko Wikimedia Commonsissa
Lover’s Rock

| Lovers Rock Sade |
| --- | --- | --- |

Studioalbumin tiedot
 Äänitetty : Syyskuu 1999 – elokuu 2000
 Julkaistu: 13. marraskuuta 2000
 Tuottaja(t): Sade, Mike Pela
 Tyylilaji: soul
 Kesto: 44.10
 Levy-yhtiö: Epic
Listasijoitukset
  9.
Saden muut julkaisut
| The Best of Sade 1994 | Lovers Rock 2000 | Lovers Live 2002 |
Singlet albumilta Lovers Rock
 ”By Your Side” Julkaistu: 13. lokakuuta 2000  ”King of Sorrow” Julkaistu: 12. maaliskuuta 2001
Lovers Rock on Saden viides studioalbumi, joka julkaistiin 13. marraskuuta 2000.
Kappaleet

By Your Side – 4.34
Flow – 4.34
King of Sorrow – 4.53
Somebody Already Broke My Heart – 5.01
All About Our Love – 2.40
Slave Song – 4.12
The Sweetest Gift – 2.18
Every Word – 4.04
Immigrant – 3.48
Lovers Rock – 4.18
It's Only Love That Gets You Through – 3.53
Kappaleet > Rajoitetun painoksen bonuslevy

The Sweetest Taboo (live) – 5.55
Smooth Operator (live) – 4.55
Nothing Can Come Between Us (live) – 4.46
No Ordinary Love (live) – 8.12
Kokoonpano

Sade Adu – laulu
Stuart Matthewman – kitara, puupuhallin
Andrew Hale – koskettimet
Paul S. Denman – basso
Kokoonpano > Vierailevat muusikot

Leroy Osbourne – laulu
Karl Van Den Bossche – lyömäsoitin
Janusz Podrazik – koskettimet kappaleissa "Immigrant" ja "It's Only Love That Gets You Through"
Andy Nice – sello kappaleessa "Every Word"
Arvostelut

AllMusic:
Soundi:
Marc Crosas

| 0 | 1 | 2 |
| --- | --- | --- |

Henkilötiedot
Koko nimi: Marc Crosas Fortià
Syntymäaika: 9. tammikuuta 1988 (ikä 36)
Syntymäpaikka: Sant Feliu de Guíxols, Girona, Espanja
Pelipaikka: keskikenttäpelaaja
Seura
Seura:  Celtic
Pelinumero: 17
Seurat
| Vuodet | Seura | O (M) |
| 2005–2007 2007–2008 2008 2008– |  Barcelona B  Barcelona →  Lyon (laina)   Celtic | 26 (0) 2 (0) 8 (0)  0 (0) |
 Seurajoukkueuran tilastot kattavat vain kansalliset sarjat.
Marc Crosas Fortià (s. 9. tammikuuta 1988, Sant Feliu de Guíxols, Gironan maakunta, Espanja) on espanjalainen jalkapalloilija. Hän siirtyi kesällä 2008 skotlantilaiseen Celticiin.
Crosas on Barcelonan kasvatteja, viihtyy keskikentällä. Hän debytoi Barcelonan edustusjoukkueessa kaudella 2006–2007 Espanjan cupin ottelussa Badalonaa vastaan, kun hän tuli Andrés Iniestan tilalle vaihdosta 76. minuutin kohdalla. Crosas nimettiin Barcelonan joukkueeseen seurajoukkueiden MM-kilpailuihin 2006, joista joukkue sai hopeaa.
Luis Van Rooten

Luis Van Rooten (oik. Luis D'Antin Van Rooten 29. marraskuuta 1906 México, Meksiko – 17. heinäkuuta 1973) oli yhdysvaltalainen näyttelijä.
Van Rooten muistetaan erityisesti radionäyttelijänä. Nimirooli hänellä oli vuonna 1944 ABC:n esittämässä The Adventures of Nero Wolfe -kuunnelmasarjassa. Lisäksi hän vieraili usein muun muassa sarjoissa Box 13, Bulldog Drummond, Chandu the Magician, The Damon Runyon Theater, Escape, John's Other Wife, ja X Minus One.
Van Rootenin ensimmäinen elokuvarooli oli vuonna 1944 elokuvassa Hitler & kumpp, jossa hän esitti Heinrich Himmleriä. Hän esitti Himmleriä myös viimeiseksi jääneessä elokuvassaan Operaatio Eichmann vuonna 1961. Ääninäyttelijänä Van Rooten oli Disneyn 1950 tuottamassa animaatioelokuvassa Tuhkimo, jossa hän esitti kuninkaan ja suurherttuan roolit.
Aiheesta muualla

Luis Van Rooten Internet Movie Databasessa. (englanniksi)
László Polgár

László Polgár vuonna 2016.
László Polgár (s. 1946) on unkarilainen shakkiopettaja ja -kirjailija. Hän on kuuluisten Polgárin sisarusten (Judit, Susan, Zsófia) isä.
Polgár päätti kasvattaa tyttäristään yhden alan erityisosaajia. Hänen mukaansa "nerot tehdään", sellaisiksi ei synnytä.
Vaikka Polgár ei itse ole menestynyt pelaajana, hän on shakin teoreettisen puolen asiantuntija. Hän on julkaissut useita aihetta koskevia kirjoja. Hän puhuu toisena kielenään esperantoa.
Luotimuurahainen

| Luotimuurahainen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Osalahko::  Myrkkypistiäiset Aculeata
Yläheimo::  Muurahaismaiset Formicoidea
Heimo::  Muurahaiset Formicidae
Alaheimo::  Paraponerinae
Suku::  Paraponera
Laji::  clavata
Kaksiosainen nimi
 Paraponera clavata  (Fabricius, 1775) 
Synonyymit
 Paraponera aculeata (Olivier, 1792)  Paraponera tarsalis (Perty, 1833) 
Katso myös
   Luotimuurahainen Wikispeciesissä   Luotimuurahainen Commonsissa 
Infobox OKNimi-testi OK: 
Luotimuurahainen (Paraponera clavata) on muurahaisten (Formicidae) heimoon kuuluva hyönteislaji. Se on kooltaan jopa kaksi senttimetriä ja on yksi maailman suurimmista muurahaislajeista. Luotimuurahainen tunnetaan myös kivuliaista pistoksistaan, joista aiheutuva aaltomainen kipu voi kestää vuorokauden ja aiheuttaa muun muassa hikoilua, vapinaa ja hallusinaatioita. Näitä muurahaisia tavataan luonnonvaraisena Etelä-Amerikassa enimmäkseen Nicaraguan, Hondurasin ja Paraguayn sademetsissä.
László Somfai

László Somfai (s. 15. elokuuta 1934 Jászladány) on unkarilainen musiikkitieteilijä. Hänestä tuli vuonna 1969 Franz Liszt -musiikkiakatemian professori Budapestissa, ja vuosina 1997–2007 hän johti sen filosofian tohtoriohjelmaa. Vuosina 1972–2004 Somfai toimi Unkarin tiedeakatemian Musikologian instituutin Bartók-arkistojen johtajana.
Somfai valmistui vuonna 1959 opiskeltuaan Franz Liszt -musiikkiakatemiassa musiikkitiedettä, ja tohtorinarvonsa hän sai vuonna 1982. Hän on Unkarin tiedeakatemian jäsen, vuodesta 1997 Yhdysvaltain taide- ja tiedeakatemian kirjeenvaihtajajäsen, vuodesta 1998 British Academyn kirjeenvaihtajajäsen ja vuodesta 1988 American Musicological Societyn kirjeenvaihtajajäsen. Vuosina 1994–1998 hän toimi Unkarin musiikkitieteellisen seuran (unk. Magyar Zenetudományi és Zenekritikai Társaság) perustavana puheenjohtajana ja vuosina 1997–2002 Kansainvälisen musiikkitieteellisen seuran puheenjohtajana.
Somfain tutkimustyö on keskittynyt Joseph Haydniin, Béla Bartókiin ja näiden aikoihin. Hänen julkaisuihinsa kuuluu yli 140 tutkimusta ja kaksitoista kirjaa. Hänelle on myönnetty useita palkintoja ja tunnustuksia, kuten Unkarin tiedeakatemian palkinto (1961), Ferenc Erkel -palkinto (1972) ja Unkarin ansioritarikunnan komentajanristi (2015).
Lotto (Xysman albumi)

| Lotto Xysma |
| --- | --- | --- |

Studioalbumin tiedot
 Äänitetty : 1996
 Julkaistu: 1996
 Tuottaja(t): Xysma
 Tyylilaji: heavy rock, indierock, psykedeelinen rock
 Kesto: 59.56
 Levy-yhtiö: Spinefarm
Listasijoitukset
  20.
Xysman muut julkaisut
| The Witch 1995 | Lotto 1996 | Singles 1997 |
Lotto (SPI29CD) on Xysman albumi, jolla yhtye kehitti tyyliään yhä tietoisemmin indierockin suuntaan. Albumi sisältää brittipop-vaikutteita, psykedeelisiä hetkiä ja hard rockia. Loton on tuottanut Jani Lankinen, kuten myös aiempia Xysman levyjä. Brian De Palma käytti kappaletta ”Shortest Route” ohjaamassaan elokuvassa Snake Eyes (1998).
Kappaleet

Shortest Route – 3.16
We Just Came Inside – 2.51
Do’N’Do – 4.57
New Gel in Town – 3.49
Aquanaut – 3.57
Shoes – 4.55
One Hell of a Man – 3.26
The Tram – 7.48
Millionaire – 4.06
Bravado – 20.46
Kokoonpano

Janitor Mustasch – laulu
Olivier Lawny – kitara
Thee Stranius – kitara
Dr. Heavenly – basso
Marvellous Sidney Safe – rummut
Aiheesta muualla

Lotto (Xysman albumi) Discogsissa. (englanniksi)
Albumi Lotto (Xysman albumi) Encyclopaedia Metallum -sivustolla (englanniksi)
Lintujen suojelu

Valkoselkätikka on lintujen suojelun piiriin kuuluva lintulaji.
Lintujen suojelu on lintuihin kohdistuvaa luonnonsuojelua.
Lintujen uhat

Nykyisin lintuja uhkaavat ilmastonmuutos, elinympäristön muutokset rakentamisen takia, tehomaatalous, joka vie sekä elinympäristöä että ravintoa, vesistöjen rehevöityminen, ravinnon puute, metsästys ja ihmisen aiheuttama vaino.
1800-luvun lopussa eksoottisten lintujen höyheniä ja nahkoja käytettiin muotiasuissa. Tätä vastustamaan perustettiin naisryhmiä kuten Englannin Royal Society for the Protection of Birds (RSPB, perustettu 1889) Ja Yhdysvalloissa Audubon Naturalist Society (1893).
Lainsäädäntö ja direktiivit

Euroopan unionissa vanhin luonnonsuojeluun liittyvä tarkoittava direktiivi oli vuoden 1979 direktiivi 79/409/EY, jota sanotaan usein lintudirektiiviksi. Direktiiviä päivitettiin vuonna 2009.
Lintudirektiivin I liite määrittelee 181 uhanalaista villiä lintua, joista Suomessa esiintyy 63 lajia.
Suojelualueet

EU-maiden on perustettava uhanalaisille lajeille ja muuttolinnuille erityisiä suojelualueita, joilla on niiden selviytymiselle suotuisat olosuhteet ja jotka sijaitsevat lintujen luonnollisella levinneisyysalueella (niiden luontaisessa elinympäristössä). Erityistä huomiota on kiinnitettävä kosteikkoihin. Erityiset suojelualueet ovat osa ekologisten suojelualueiden muodostamaa Natura 2000 -verkostoa.
Suomessa BirdLife Suomi seuraa jäsenyhdistyksineen erityisesti uhanalaisten ja harvalukuisten lajien tilaa ja toimii vähentyneiden lajien suojelutilanteen parantamiseksi.
Aiheesta muualla

Kuvia tai muita tiedostoja aiheesta Lintujen suojelu Wikimedia Commonsissa